বিজেপির বিরুদ্ধে লড়াইয়ের জন্য মমতাকে কুর্ণিশ ওমর আবদুল্লাহ-র!

ওয়েব ডেস্ক : পশ্চিমবঙ্গে আসন্ন বিধানসভা নির্বাচন (West Bengal Assembly Election 2026)। তার জন্য ইতিমধ্যে প্রচারে নেমে পড়েছে শাসক-বিরোধী দল। এই নির্বাচন নিয়ে শাসক ও বিরোধীদের মধ্যে আক্রমণ-পাল্টা আক্রমণও শুরু হয়ে গিয়েছে। যা নিয়ে সরগরম রাজ্য-রাজনীতি। আর এসব নিয়ে কলকাতা বিমানবন্দর থেকে জম্মু ও কাশ্মীরের মুখ্যমন্ত্রী ওমর আবদুল্লাহ (Omar Abdullah) বলেন, মুখ্যমন্ত্রী মমতা বন্দ্যোপাধ্যায় (Mamata Banerjee) যেভাবে বিজেপির (BJP) মোকাবিলা করে যাচ্ছেন, তার কোনও তুলনা হয়না বলেই জানিয়েছেন তিনি।

ওমর আবদুল্লাহ (Omar Abdullah) এদিন বলেন, মুখ্যমন্ত্রী মমতা বন্দ্যোপাধ্যায়ের (Mamata Banerjee) বিরুদ্ধে সমস্ত এজেন্সিকে লাগানো হচ্ছে। তাঁকে ভয় দেখানোর জন্য বিজেপি এমন আচরণ করছে বলে অভিযোগ করেছেন তিনি। সঙ্গে জম্মু ও কাশ্মীরের মুখ্যমন্ত্রী বলেন, মমতা যেভাবে প্রতিদিন বিজেপির বিরুদ্ধে লড়াই করে চলেছে, তা কেউ কীভাবে অস্বিকার করতে পারে। তাঁর এই বাহাদুরীর কোনও তুলনা নেই বলে জানিয়েছেন তিনি।

আরও খবর : শীতের শেষলগ্নে বৃষ্টিতে ভিজবে বাংলা! জানুন আবহাওয়ার মেগা আপডেট

ওমর আবদুল্লাহ (Omar Abdullah) আরও বলেন, মমতা আজ থেকে নয়, যখন তিনি ক্ষমতাতেও আসেননি তখন থেকেই কৃষকদের জমির অধিকার নিয়ে আন্দোলন করেছেন বাংলার মুখ্যমন্ত্রী। তৃণমূল (TMC) সুপ্রিমোকে গোটা দেশ লড়াইয়ের প্রতিমূর্তি হিসেবে দেখছে বলেও জানিয়েছেন তিনি।

প্রসঙ্গত, ভোটের দামামা বেজে গিয়েছে বাংলায় (Bengal)। শাসক-বিরোধীরা নেমে পড়েছেন প্রচারে। ভোটের আগে বিজেপি কেন্দ্রীয় এজেন্সিকে ব্যবহার করছে বলে অভিযোগ করে আসছে তৃণমূল নেতৃত্ব। সম্প্রতি আইপ্যাক কর্ণধারের বাড়ি ও অফিসেও অভিযান চালিয়েছিল ইডি। তা নিয়ে মুখ্যমন্ত্রী অভিযোগ করেছিলেন, তাঁদের নির্বাচনের রণকৌশল হাতানোর চেষ্টা করছিল কেন্দ্রীয় এজেন্সি। এসবের মাঝে সেই কেন্দ্রীয় এজেন্সিকে অপব্যবহারের কথা শোনা গেল জম্মু ও কাশ্মীরের মুখ্যমন্ত্রীর মুখে। সঙ্গে গেরুয়া শিবিরের বিরুদ্ধে লড়াই চালিয়ে যাওয়ার জন্য মুখ্যমন্ত্রী মমতা বন্দ্যোপাধ্যায়কে কুর্ণিশ জানান তিনি।